**অস্বতী থিরুনাল গৌরী লক্ষ্মী বাই** (জন্ম ১৯৪৫) হলেন কেরালার একজন প্রখ্যাত লেখক, তিনি ত্রিবাঙ্কুর রাজপরিবার থেকে এসেছেন। তাঁর লেখা বারোটি বই আছে।

অস্বতী থিরুনাল হলেন ত্রিবাঙ্কুরের শেষ রাজা, চিথিরা থিরুনাল বলরামা বর্মার ভাইঝি।

জন্ম ও শিক্ষা
-------------

১৯৪৫ সালের ৪ঠা জুলাই অস্বতী থিরুনালের জন্ম হয়েছিল। তাঁর মা ও বাবা হলেন যথাক্রমে ত্রিবাঙ্কুর রাজপরিবারের মহারানি কার্তিক থিরুনাল লক্ষ্মী বাই এবং লেফটেন্যান্ট কর্নেল জি. ভি. রাজা। তাঁর ভাইবোনরা হলেন আভিত্তম থিরুনাল রামা বর্মা (১৯৩৮ - ১৯৪৪), পুয়ম থিরুনাল গৌরী পার্বতী বাই (১৯৪১) এবং মূলম থিরুনাল রামা বর্মা (১৯৪৯)। তিনি তাঁর ভাইবোনদের সাথে ইঙ্গ-ভারতীয় শিক্ষকদের দ্বারা বাড়িতেই শিক্ষিত হয়েছিলেন। বিদ্যালয়ের পঠন শেষ করে, অর্থনীতিতে ডিগ্রী অর্জনের জন্য তিনি তিরুবনন্তপুরমের মহিলা কলেজে যোগদান করেন এবং সেখান থেকে ১৯৬৬ সালে স্নাতক হন।

### বিবাহ

১৯৬৩ সালে ১৮ বছর বয়সে, অস্বতী থিরুনাল ২৬ বছর বয়সী বিশাখাম নাল সুকুমারন রাজা রাজা বর্মাকে বিবাহ করেছিলেন, যিনি তিরুবল্লের পালিয়াক্কারা পশ্চিম প্রাসাদের সদস্য ছিলেন। দম্পতির দুটি পুত্র- পুরুরুত্তাথি থিরুনাল মার্তন্ড বর্মা ও আভিত্তম থিরুনাল আদিত্য বর্মা এবং একটি দত্তক কন্যা- ভরনি থিরুনাল লেখা পার্বতী বাই ছিল। ২০০৫ সালের ৩০শে ডিসেম্বর রাজা রাজা বর্মা একটি গাড়ি দুর্ঘটনায় আহত হয়ে কেরালার ওচিরা জেলা হাসপাতালে মারা যান।

সাহিত্য কর্ম
------------

অস্বতী থিরুনাল অনেক ধরনের বই লিখেছেন, তার মধ্যে আছে ত্রিবাঙ্কুর মন্দির এবং কেরালা মন্দিরের স্থাপত্য, পাশাপাশি ইংরেজি কবিতার তিনটি সংকলন, সংবাদপত্রে অসংখ্য নিবন্ধ এবং ভারতের সংস্কৃতি ও ঐতিহ্যের বই - মোট ১২টি। তাঁর কিছু গুরুত্বপূর্ণ লেখা হল: *দ্য ডন* (১৯৯৪), *কেরালা টেম্পল আর্কিটেকচার: সাম নোটেবল ফিচার্স* (১৯৯৭), *শ্রী পদ্মনাভ স্বামী টেম্পল* (১৯৯৮), *তুলসি গার্ল্যান্ড* (১৯৯৮), *দ্য মাইটি ইন্ডিয়ান এক্সপেরিয়েন্স* (২০০২), *বুদ্ধদর্শনম: লেখনান্নাল* (২০০৭), *গ্লিম্প্সেস অফ কেরালা কালচার* (২০১১), *রুদ্রাক্ষমালা* (২০১৪) এবং *অ্যান অ্যামেচার্স অ্যাটেম্প্ট অফ পোয়েট্রি* (২০১৮)। সমালোচকদের মতে, ১৯৯৮ সালে প্রকাশিত *শ্রী পদ্মনাভ স্বামী টেম্পল* বইটি, প্রাচীন মন্দিরের উপর একটি ব্যাপক কাজ হিসাবে বিবেচিত, এটি অত্যন্ত জনপ্রিয় এবং এর বেশ কয়েকটি সংস্করণও হয়ে গেছে। কে শঙ্করন নাম্বুথিরি এবং কে জয়কুমার বইটি মালয়ালম ভাষায় অনুবাদ করেছিলেন।

তথ্যসূত্র
---------

1. ↑  SANTHANAM, KAUSALYA। "Writer with a royal lineage"। THE HINDU। সংগ্রহের তারিখ ৪ ডিসেম্বর ২০১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Express, Express News Service (২৫ ফেব্রুয়ারি ২০১৪)। "New Book by Aswathi Thirunal"। *THE NEW INDIA EXPRESS*। সংগ্রহের তারিখ ২ এপ্রিল ২০১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Maheshawari, Uma। "Maharani Karthika Thirunal:Witnessing History"। *Kerala 4u.in*। ৩১ ডিসেম্বর ২০১৩ তারিখে মূল থেকে আর্কাইভ করা। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  Express News Service। "Moolam Thirunal Anointed Custodian of Temple"। *The New Indian Express*। সংগ্রহের তারিখ ২২ জানুয়ারি ২০১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
5. ↑  SANTHANAM, KAUSALYA। "Writer with a royal lineage"। THE HINDU। সংগ্রহের তারিখ ৪ ডিসেম্বর ২০১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
6. ↑  "Travancore royal family"। সংগ্রহের তারিখ ৭ মার্চ ২০২২।
7. ↑  Express, Express News Service। "New Book by Aswathi Thirunal"। *THE NEW INDIA EXPRESS*। সংগ্রহের তারিখ ২ এপ্রিল ২০১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------


উইকিমিডিয়া কমন্সে **অস্বতী থিরুনাল গৌরী লক্ষ্মী বাই** সংক্রান্ত মিডিয়া রয়েছে।

* মুরালরামায়ণ প্রস্তাবনা
* ওনাম স্মৃতি-(১)-রাজকুমারী অস্বতী থিরুনাল Youtube.com